**Εκπαίδευση στην Ασφάλεια Διαδικτύου**

Σήμερα οι νέοι, είναι μεταξύ των μεγαλύτερων ομάδων χρηστών των διαδικτυακών εφαρμογών και κινητών στην Ευρώπη. Οι Τεχνολογίες Επικοινωνίας και Πληροφοριών (ΤΠΕ) έχουν ανοίξει έναν κόσμο δυνατοτήτων στα παιδιά, διευρύνοντας τους ορίζοντές τους και παρέχοντας ευκαιρίες για να μάθουν, να δημιουργήσουν ταυτότητες και να συμμετάσχουν στην κοινωνία. Ωστόσο, αυτός ο πληθυσμός μπορεί να εκτεθεί σε κινδύνους, όπως να κοινοποιήσει τα προσωπικά στοιχεία του, να δεχτεί διαδικτυακή παρενόχληση ή ακόμη και σεξουαλική κακοποίηση.

Η Ευρωπαϊκή Επιτροπή προωθεί και στηρίζει το πρόγραμμα «Ασφάλεια Διαδικτύου», που έχει ως στόχο να προστατέψει τους νέους από το παράνομο και βλαβερό περιεχόμενο, να αναπτύξει την κριτική τους σκέψη και να τους διδάξει την υπεύθυνη χρήση καθώς και την ορθή συμπεριφορά και στάση απέναντι στο Διαδίκτυο και στις ΤΠΕ. Υλοποιώντας το πρόγραμμα, επιδιώκει να προσεγγίσει τα παιδιά και να προσδιορίσει τί ζητήματα ασφάλειας παρουσιάζονται καθημερινά καθώς και το πώς μπορούν να αντιμετωπιστούν εισάγοντας την Ασφάλεια Διαδικτύου στο σχολείο.

Οι Ευρωπαϊκές χώρες έχουν εντοπίσει 5 κατηγορίες κινδύνων και βλαβερών συνεπειών που ενέχει η χρήση του Διαδικτύου από παιδιά και εφήβους.

1. κοινοποίηση προσωπικών πληροφοριών στο διαδίκτυο
2. παρακολούθηση πορνογραφικού υλικού στο διαδίκτυο
3. παρακολούθηση βίαιου περιεχομένου στο διαδίκτυο
4. παρακολούθηση απεχθές περιεχομένου στο διαδίκτυο
5. θύμα εκφοβισμού στον κυβερνοχώρο (cyberbullying)

Το πρόγραμμα οφείλει να συμβαδίζει με κάθε τεχνικές, εμπορικές και κοινωνικές αλλαγές που γίνονται στον κόσμο του Διαδικτύου, ιδίως όσον αφορά τη χρήση των τεχνολογιών. Οι χρήστες δεν είναι απλοί θεατές, αλλά έχουν πάρει τα ινία στα χέρια τους και πλέον ψάχνουν πληροφορίες, παρέχουν πληροφορίες, ανεβάζουν φωτογραφίες και βίντεο, δημιουργούν blogs, κάνουν chat και πρωτοστατούν στην κοινωνική δικτύωση. Το Διαδίκτυο είναι διαθέσιμο ακόμα και μέσω κινητών τηλεφώνων και κονσόλων παιχνιδιών.



Εικόνα 1 Η "Ασφάλεια Διαδικτύου" στο σχολικό πρόγραμμα

(Α/θμιας και Β/θμιας εκπ/σης),

2008/09

Εικόνα 2 Η "Ασφάλεια Διαδικτύου" είναι μέρος του σχολικού προγράμματος στην Α/θμια και Β/θμια εκπ/ση 2008/09



Στην Πρωτοβάθμια Εκπαίδευση, η εισαγωγή των θεμάτων της «Ασφάλειας του Διαδικτύου» γίνεται κυρίως σε άτυπη βάση είτε ως μέρος ειδικών εκπαιδευτικών προγραμμάτων είτε μέσω ομάδων εργασίας. Στην Δευτεροβάθμια Εκπαίδευση, η διδασκαλία της «Ασφάλειας του Διαδικτύου» είναι περισσότερο δομημένη, ως ενότητα είτε των ΤΠΕ, είτε της επιστήμης των υπολογιστών ή άλλων πιο γενικών θεμάτων. Το περιεχόμενο των θεματικών ενοτήτων της «Ασφάλειας Διαδικτύου» καθώς και οι ηλικιακές ομάδες στις οποίες διδάσκεται το συγκεκριμένο μάθημα, διαφέρουν σημαντικά από τη μια χώρα στην άλλη.

Σε πολλά εκπαιδευτικά συστήματα, τα στοιχεία της «Ασφάλειας Διαδικτύου» είναι παρόντα στον κατάλογο των δεξιοτήτων που πρέπει να καλλιεργηθούν από τα παιδιά μέσα από την εκμάθηση των ΤΠΕ, αλλά και μέσα από ένα ευρύ φάσμα άλλων μαθημάτων που αναπτύσσονται προσωπικές, κοινωνικές και οικονομικές ικανότητες.

Για παράδειγμα, στη Φλαμανδική Κοινότητα του Βελγίου, το πρόγραμμα «E-safety» είναι ένα ειδικά σχεδιασμένο πρόγραμμα που περιλαμβάνεται στο πρόγραμμα σπουδών των ΤΠΕ και αφορά ένα ευρύ φάσμα δεξιοτήτων, στάσεων και συμπεριφορών. Αυτές οι συμπεριφορές περιλαμβάνουν την προσεκτική εργασία στο Διαδίκτυο, τη φροντίδα του υλικού και του λογισμικού, την επαγρύπνηση σχετικά με επιβλαβές περιεχόμενο, την επίγνωση των ιών, spam και των pop-ups και την αναγνώριση ασυνήθιστων και αναξιόπιστων μηνυμάτων.

Στην Ισπανία, η «Ασφάλεια Διαδικτύου» περιλαμβάνεται στο βασικό γενικότερο πρόγραμμα σπουδών που ονομάζεται «Επεξεργασία Πληροφοριών και Ψηφιακές Ικανότητες». Αυτές οι ικανότητες συνεπάγονται ένα άτομο να είναι αυτόνομο, αποτελεσματικό, υπεύθυνο και με κριτική στάση όταν πρόκειται για τη χρήση διάφορων τεχνολογικών εργαλείων, την επιλογή ηλεκτρονικών πληροφοριών, την επεξεργασία και χρήση τους καθώς και των πηγών τους. Επίσης, το άτομο μαθαίνει να αξιολογεί τις διαδικτυακές πληροφορίες, να τις ελέγχει (όταν είναι αναγκαίο), να σέβεται τα πρωτόκολλα και τους κανόνες επικοινωνίας που καθορίζουν την ανταλλαγή δεδομένων μεταξύ των υπολογιστών του διαδικτύου.

Η Τσεχική Δημοκρατία, περιλαμβάνει την «Ασφάλεια Διαδικτύου» στο Εκπαιδευτικό της Πρόγραμμα σε ένα ευρύτερο πεδίο εφαρμογής, με στόχο την πρόληψη της ξενοφοβίας και του ρατσισμού, σύμφωνα με τη Σύμβαση του ΟΗΕ για τα Δικαιώματα του Παιδιού.

Στη Φινλανδία και το Ηνωμένο Βασίλειο, η «Ασφάλεια Διαδικτύου» περιλαμβάνεται σε θέματα που σχετίζονται με την ανάπτυξη των δεξιοτήτων στα μέσα ενημέρωσης και στην επικοινωνίας. Τέλος, στις Κάτω Χώρες, ακόμη και αν δεν υπάρχει αμιγής εκμάθηση της «Ασφάλειας Διαδικτύου» καλλιεργούνται και αναπτύσσονται προσόντα στους μαθητές/σπουδαστές για το πώς να φροντίζουν τον εαυτό τους, τους άλλους και το περιβάλλον. Επιπλέον μαθαίνουν πώς να επιδρούν θετικά στην ασφάλεια ενός ατόμου σε διαφορετικές καταστάσεις της ζωής.

Σε γενικές γραμμές, τα σχολεία (των Ευρωπαϊκών χωρών) είναι υπεύθυνα για την κατανομή του αριθμού των ωρών που είναι αφιερωμένος στο εκπαιδευτικό πρόγραμμα και για τον καθορισμό του περιεχομένου του μαθήματος της «Ασφάλειας Διαδικτύου».

Αντίθετα, στη Βουλγαρία, στην Κύπρο και στη Λετονία, η «Ασφάλεια Διαδικτύου» αποτελεί μόνο ένα μικρό μέρος του αναλυτικού προγράμματος των ΤΠΕ και εκτιμάται ότι αφιερώνονται μόνο 5 με 10 ώρες ανά έτος. Στη Γαλλία, τη Λιθουανία, τη Μάλτα, την Πολωνία και το Ηνωμένο Βασίλειο, τα ζητήματα που σχετίζονται με την «Ασφάλεια Διαδικτύου» περιλαμβάνονται κυρίως ως στοιχεία του προγράμματος σπουδών των ΤΠΕ, αλλά είναι επίσης παρόντα και σε μερικά άλλα μαθήματα.

 Στην παρούσα μελέτη, έξι κύρια στοιχεία αναλύονται:

1. Ασφαλής συμπεριφορά και στάση απέναντι στο διαδίκτυο
2. Προστασία προσωπικών πληροφοριών
3. Εκφοβισμός στον κυβερνοχώρο
4. Μεταφόρτωση (download) και θέματα πνευματικών δικαιωμάτων
5. Ασφαλής χρήση κινητών τηλεφώνων
6. Επικοινωνία με αγνώστους

**Ασφαλής συμπεριφορά και στάση απέναντι στο διαδίκτυο**: υπάρχει ως θεματικό πλαίσιο σε όλες τις χώρες σε κάποια μορφή στο σχολικό πρόγραμμα. Διδάσκονται οι μαθητές στο πώς μπορούν να αποτρέψουν άτομα με σεξουαλικό ή οποιοδήποτε άλλο παράνομο ενδιαφέρον για τα ίδια που χρησιμοποιούν τεχνολογίες και/είτε προσπαθεί να γίνει φίλος τους και/είτε να έρθει κοντά τους (grooming). Μαθαίνουν να μην αποκαλύπτουν οποιαδήποτε **προσωπική πληροφορία**, ούτε να δίνουν τη διεύθυνσή τους, το όνομα του σχολείου τους, αριθμούς τηλεφώνου, κ.τ.λ.

**Εκφοβισμός στον κυβερνοχώρο**: τα τελευταία χρόνια ο εκφοβισμός στα σχολεία έχει γίνει ένα θέμα αυξανόμενης σημασίας. Παράλληλα, με όλο και περισσότερα παιδιά να χρησιμοποιούν το Διαδίκτυο και τα κινητά τηλέφωνα, ο εκφοβισμός έχει δώσει το παρόν και σε αυτόν τον χώρο ως «διαδικτυακός εκφοβισμός». Στις χώρες όπου το θέμα διδάσκεται ως μέρος των θεμάτων για την «Ασφάλεια στο Διαδίκτυο», οι μαθητές ενημερώνονται για τους τρόπους με τους οποίους μπορεί να λάβει χώρα το cyberbullying: μέσω e-mail ή άμεσων μηνυμάτων, μέσω απόσπασης δυσάρεστων φωτογραφιών ή μηνυμάτων σε blogs – προφίλ –ιστοσελίδες, μέσω διάδοσης ψευδών ειδήσεων (φήμες) χρησιμοποιώντας το όνομα χρήστη κάποιου άλλου (κλεμμένο προφίλ). Σε κάθε περίπτωση τα παιδιά καλούνται να επικοινωνήσουν με τους γονείς τους και με τους καθηγητές του σχολείου τους και όχι να παραμείνουν σιωπηλά και φοβισμένα σε τέτοιου είδους περιστατικό.

**Μεταφόρτωση (download) και θέματα πνευματικών δικαιωμάτων**: υπάρχει ως θεματικό πλαίσιο σε όλες σχεδόν τις χώρες. Η διδασκαλία περιλαμβάνει δραστηριότητες που θα προσπαθήσουν να πείσουν τα παιδιά για την ύπαρξη πνευματικών δικαιωμάτων σε διαδικτυακό υλικό και δικαιωμάτων πνευματικής ιδιοκτησίας που δίνει το αποκλειστικό δικαίωμα των δημιουργών να διανέμει, να αναπαράγει και να θέτει τη διάθεση των έργων τους στο κοινό. Ακόμα και αν η κοινή χρήση αρχείων, δεν είναι παράνομη όταν περιλαμβάνει την ανταλλαγή ιδιωτικών αρχείων, οι μαθητές ενημερώνονται ότι η μεταφόρτωση και η λήψη μουσικής και ταινιών χωρίς προηγούμενη άδεια από τον κάτοχο των δικαιωμάτων είναι παράνομη στις ευρωπαϊκές χώρες. Μαθαίνουν για την ανταλλαγή αρχείων μεταξύ peer-to-peer δικτύων, κ.τ.λ.

**Ασφαλής χρήση κινητών τηλεφώνων**: είναι λιγότερο δημοφιλές και παρόν ως θεματική που υπόκειται σε σχολικά προγράμματα σπουδών, αλλά υπάρχουν κάποιες συμπληρωματικές πρωτοβουλίες σε πολλές ευρωπαϊκές χώρες. Οι νέοι χρησιμοποιούν κινητά τηλέφωνα για ομιλία, αποστολή μηνυμάτων κειμένου (SMS), λήψη και αποστολή φωτογραφιών, παιχνίδια κ.λπ. Παρά τα θετικά που παρέχει το κινητό τηλέφωνο στον ιδιοκτήτη του, υπάρχουν και ορισμένοι κίνδυνοι που συνδέονται με τη χρήση του. Τα νέας γενιάς κινητά τηλέφωνα έχουν πλήρη πρόσβαση στο Διαδίκτυο και οι νέοι οφείλουν να ακολουθούν τα ίδια μέτρα ασφαλείας όπως προστασία των προσωπικών δεδομένων, επιβλαβές περιεχόμενο, η προστασία των καταναλωτών, παιχνίδια κ.τ.λ. Σε γενικές γραμμές, τα παιδιά καλούνται να μην δανείζουν το κινητό τους σε άλλους και να μην αποκαλύπτουν τους κωδικούς πρόσβασης.

**Επικοινωνία με αγνώστους**: ένα πολύ σημαντικό θέμα που υπάρχει στο 80% των σχολικών προγραμμάτων σπουδών που έχουν συμπεριλάβει την «Ασφάλεια Διαδικτύου». Δίνονται οδηγίες για το πώς μπορεί ο μαθητής να επικοινωνήσει με αγνώστους στο Διαδίκτυο. Τα παιδιά μαθαίνουν ότι η επικοινωνία με αγνώστους είναι μια διαδικασία που εξελίσσεται μέσω της χειραγώγησης και της πειθούς που ασκείται στα ίδια και σε πολλές περιπτώσεις, χωρίς τα παιδιά να το αντιληφθούν. Για να αποφευχθεί κάθε είδους σωματική βλάβη, τα παιδιά διδάσκονται να μην συναντήσουν δια ζώσης ποτέ κάποιον που γνώρισαν στο Διαδίκτυο χωρίς να ενημερώσουν πρώτα έναν ενήλικα (κηδεμόνα, αδερφό/ή, δάσκαλο κ.α.). Αν παρόλα αυτά τύχει να ανταποκριθούν στο κάλεσμα, η συνάντηση να λάβει χώρα πάντα σε δημόσιο και πολυσύχναστο χώρο.

Σε πολλές χώρες, για παράδειγμα στη Λετονία πολλά μαθήματα περιέχουν στο πρόγραμμα σπουδών την «Ασφάλεια Διαδικτύου», τα οποία μπορεί να περιλαμβάνουν στοιχεία όπως η εγκληματικότητα στον κυβερνοχώρο ή ηλεκτρονικά παιχνίδια εθισμού, ή για παράδειγμα στη Γερμανία κάποια νομικά θέματα που αφορούν αγορές μέσω Διαδικτύου.

Σε άλλες χώρες, θέματα όπως οι ιοί των υπολογιστών και άλλα επιβλαβή προγράμματα που μπορούν να διανεμηθούν μέσω του Διαδικτύου, περιλαμβάνεται επίσης η «Ασφάλεια Διαδικτύου» στο πρόγραμμα σπουδών.

Η ευθύνη για τη διδασκαλία της «Ασφάλειας Διαδικτύου» στο σχολικό πρόγραμμα σπουδών επιβαρύνει και τον δάσκαλο των ΤΠΕ και τον δάσκαλο της τάξης στην πλειονότητα σχεδόν των ευρωπαϊκών χωρών. Συγκεκριμένα στη Βουλγαρία, στη Κύπρο, στη Λετονία και στην Πολωνία μόνο ο δάσκαλος των ΤΠΕ είναι υπεύθυνος για τη διδασκαλία και το περιεχόμενο του εν λόγω μαθήματος. Σε ορισμένες χώρες, εξωτερικοί εμπειρογνώμονες βοηθούν τους εκπαιδευτικούς κατά τη διδασκαλία του περιεχομένου της «Ασφάλειας Διαδικτύου» μέσα από projects ή ομάδων εργασίας. Στις χώρες όπου η «Ασφάλεια Διαδικτύου» περιλαμβάνεται σε άλλα μαθήματα, οι εκπαιδευτικοί (και οι διευθυντές των σχολείων) είναι υπεύθυνοι για τις μεθόδους και το περιεχόμενο που διανέμεται στους μαθητές.

Σε όλες τις ευρωπαϊκές χώρες, οι εκπαιδευτικοί που καθίστανται υπεύθυνοι για θέματα «Ασφάλειας Διαδικτύου» πρέπει να έχουν τα προσόντα στο συγκεκριμένο τομέα και σε πολλές περιπτώσεις ειδική πρόσθετη κατάρτιση σε θέματα ΤΠΕ. Στην Ελλάδα, το Υπουργείο Παιδείας προωθεί προγράμματα κατάρτισης μέσω του εθνικού εκπαιδευτικού προγράμματος για τους εκπαιδευτικούς της επιστήμης των υπολογιστών. Στη Γαλλία, η εκπαίδευση παρέχεται σε δύο φάσεις: την κατάρτιση των διευθυντών των σχολικών μονάδων και την μεταφορά της γνώσης από τους διευθυντές των σχολείων στις ομάδες των εκπαιδευτικών που θα κληθούν να το διδάξουν. Στις περιπτώσεις αυτές, οι διευθυντές των σχολείων, εργάζονται, επιμορφώνονται και συνεργάζονται στενά με τους συμβούλους των ΤΠΕ σε περιφερειακό επίπεδο. Σε πολλές χώρες, ως πρόσθετη εκπαίδευση, οι αρμόδιες αρχές παρέχουν υλικό αυτοδιδασκαλίας στους εκπαιδευτικούς με συγκεκριμένο περιεχόμενο και ασκήσεις για να   
τις παρουσιάσουν στην τάξη και σε ορισμένες περιπτώσεις παρακολουθούν διαδραστικά online μαθήματα (π.χ. στην Ισπανία, το Λουξεμβούργο, τη Σουηδία και το Ηνωμένο Βασίλειο).

Σε όλες τις περιπτώσεις, ιδιωτικές εταιρείες συνεργάζονται και πραγματοποιούν εκστρατείες για την ευαισθητοποίηση και ενημέρωση των γονέων και των παιδιών για την ασφαλέστερη χρήση του Διαδικτύου (συνήθως το Φεβρουάριο κάθε έτους). Σε άλλες χώρες, οι ιδιωτικές εταιρείες υποστηρίζουν τη δημόσια αρχή για προστασία των συνδέσεων στο Διαδίκτυο και την παρακολούθηση της ανεπιθύμητης εξωτερικής πρόσβασης στους σχολικούς υπολογιστές και προωθούν την αγορά ειδικού λογισμικού αφιερωμένο στην ασφάλεια.

Στην Ιταλία, η Γενική Διεύθυνση Πληροφοριακών Συστημάτων του Υπουργείου Παιδείας σε κοινοπραξία με την Αστυνομία Τηλεπικοινωνιών, την Κοινοπραξία Caspur και το Πανεπιστήμιο La Sapienza, ανέπτυξε δράση που ονομάζεται “I Ragazzi e il web” η οποία αποσκοπεί στο να προειδοποιούν τους νέους ηλικίας 14-16 με την ασφαλή χρήση του Διαδικτύου, με τη συμμετοχή των εκπαιδευτικών αλλά και των γονέων. Παρόμοια κοινοπραξία ιδρύθηκε επίσης και στη Σλοβακία για την ανάπτυξη του έργου «Ασφάλεια Διαδικτύου» με την έναρξη του σχολικού έτους 2007/08. Η κοινοπραξία συντονίζεται και χρηματοδοτείται από τη Microsoft και την τράπεζα Tatra banka.

Στην Πολωνία, ειδικό λογισμικό που εμποδίζει την πρόσβαση σε ιστοσελίδες με ανεπιθύμητο και επιβλαβές περιεχόμενο, προσφέρθηκε σε σχολεία δωρεάν μέσω της ιστοσελίδας του Υπουργείου Εθνικής Παιδείας.

Το ελληνικό Υπουργείο Εθνικής Παιδείας και Θρησκευμάτων ανέπτυξε το Πανελλήνιο Σχολικό Δίκτυο (ΠΣΔ), το οποίο συνδέει τα σχολεία της Πρωτοβάθμιας και Δευτεροβάθμιας εκπαίδευσης (δημόσια και ιδιωτικά), τα σχολεία Δεύτερης Ευκαιρίας, τα Κέντρα Εκπαίδευσης Ενηλίκων, τα Κέντρα Περιβαλλοντικής Εκπαίδευσης, κ.α. Το ΠΣΔ είναι ένα εκπαιδευτικό δίκτυο το οποίο παρέχει βασικές και προηγμένες τηλεματικές υπηρεσίες σε θέματα ιών και προβλήματα ασφαλείας που προέκυπταν από αυτούς καθώς και θέματα firewalls, ψηφιακά πιστοποιητικά και ασφαλείς συναλλαγές.

Η ενεργός συμμετοχή στην Ημέρα Ασφαλούς Διαδικτύου στις σχολικές δραστηριότητες είναι μία από τις δράσεις, αλλά όχι η μόνη, δεδομένου ότι σε πολλές χώρες είναι έντονες οι πρωτοβουλίες για την ασφαλή χρήση του Διαδικτύου.

**EU Kids Online ΙΙ**

**Ενημέρωση Γονέων**: Ένα σημαντικό γενικό συμπέρασμα (από την έρευνα EU Kids Online) αφορά στην έλλειψη συνειδητοποίησης από τους γονείς ότι αντιμετωπίζουν πολλούς κίνδυνους τα παιδιά τους σε καθημερινή βάση απλά και μόνο σερφάροντας στο Διαδίκτυο. Αναλυτικότερα, το 40% των γονέων, για παράδειγμα, δεν γνώριζε την έκθεση των παιδιών τους σε εικόνες σεξουαλικού περιεχομένου στο διαδίκτυο, το 56% δεν ήξερε ότι το παιδί τους είχε πέσει θύμα εκφοβισμού, το 52% δεν γνώριζε ότι τα παιδιά τους είχαν λάβει μηνύματα σεξουαλικού περιεχομένου και το 61% δεν είχε καμία γνώση των δια ζώσης συναντήσεων των παιδιών τους με αγνώστους.

**Εστιάζουμε σε παιδιά και εφήβους**: Σε όλη την Ευρώπη, το ένα τρίτο των παιδιών ηλικίας 9-10 ετών συνδέονται στο διαδίκτυο καθημερινά. Σε ορισμένες χώρες της Βόρειας Ευρώπης η μέση ηλικία που τα παιδιά πρωτοξεκινούν τη χρήση του διαδικτύου είναι 7 έτη. Τα μικρότερα παιδιά στερούνται αυτοπεποίθησης και δεξιοτήτων στη χρήση του διαδικτύου, πράγματα ιδιαίτερα σημαντικά για την ασφάλειά τους. Πρέπει να βρεθούν νέοι τρόποι ενημέρωσης των παιδιών ακόμα και σε μορφή συμβουλής σε μικρότερες ηλικίες. Ιδιαίτερη κατάρτιση πρέπει να δοθεί στους εκπαιδευτικούς που στελεχώνουν την Πρωτοβάθμια Εκπαίδευση, προκειμένου να υποστηρίξουν τα μικρότερα παιδιά.

**Βιομηχανία υποστήριξης για την ασφάλεια στο διαδίκτυο**: Ο ουσιαστικός ρόλος της βιομηχανίας επαφίεται στην ευρωπαϊκή πολιτική για την ασφάλεια στο διαδίκτυο και εκφράζεται μέσα από την προώθηση ορθών πρακτικών στην ασφαλέστερη χρήση και ασφάλεια στο διαδίκτυο. Οι εταιρείες παροχής υπηρεσιών διαδικτύου, ειδικά οι πάροχοι κοινωνικής δικτύωσης, θα πρέπει να παρέχουν το μέγιστο ποσό της ασφάλειας και το υψηλότερο επίπεδο προστασίας της ιδιωτικής ζωής (ως προεπιλογή) για τα παιδιά που χρησιμοποιούν τις υπηρεσίες τους. Για παράδειγμα, τα παιδιά δεν είναι σε θέση να αλλάξουν τις ρυθμίσεις απορρήτου τους στο προφίλ κοινωνικής δικτύωσης. Πληροφορίες σχετικά με τις δυνατότητες ασφαλείας, για παράδειγμα, θα πρέπει να είναι διαθέσιμη σε όλους τους χρήστες και τους γονείς τους πριν από την εγγραφή σε μια υπηρεσία.

**Ψηφιακοί συμπολίτες**: Τα παιδιά και οι νέοι συναντιούνται όλο και πιο συχνά δια ζώσης με αγνώστους (ψηφιακούς φίλους) χωρίς την επίβλεψη ενός ενήλικα. Ενώ η πλειοψηφία της χρήσης του διαδικτύου λαμβάνει χώρα στο σπίτι (87%), το 49% των νέων απομονώνεται σε δικό του δωμάτιο, το 31% έχει πρόσβαση στο διαδίκτυο από κινητό τηλέφωνο και το 24% για από δικό του φορητό υπολογιστή. Η ολοένα αυξανόμενη προβολή της κινητής τηλεφωνίας και μέσω αυτής, της πρόσβασης στο διαδίκτυο, καθώς και της όλο και μικρότερης ηλικίας για την «αναγκαιότητα» της πρώτης χρήσης του διαδικτύου, κρίνεται σημαντική η ευαισθητοποίηση της πολιτείας και η ανάπτυξη της αυτοπροστασίας των ίδιων των νέων. Ο κηδεμόνας δεν δύναται να είναι πάντα δίπλα στο παιδί του. Η «Ασφάλεια στο Διαδίκτυο» θα δώσει έμφαση στην υπεύθυνη συμπεριφορά και στάση απέναντι στους ψηφιακούς συμπολίτες μας, ενδυναμώνοντας τη χρήση των νέων στο διαδίκτυο και όχι περιορίζοντάς την.

**Θετικό Περιεχόμενο**: Λιγότερο από το ήμισυ (44%) των παιδιών ηλικίας 9-16 ετών είναι πολύ ικανοποιημένο με τις online παροχές που υπάρχουν στη διάθεσή τους. Οι έφηβοι, αντίθετα, είναι οι πιο ικανοποιημένοι χρήστες, προφανώς επειδή μοιράζονται ευρύτερες online δημόσιες παροχές. Την ίδια στιγμή, πάνω από το ήμισυ των ευρωπαϊκών παιδιών ηλικίας 9-16 ετών, πιστεύουν ότι υπάρχουν πράγματα στο διαδίκτυο που θα τα ενοχλήσουν και θα τα επηρεάσουν. Ένα στα οκτώ παιδιά λένε ότι έχουν ενοχληθεί από κάτι (ή κάποιον) στο διαδίκτυο κατά το παρελθόν και το γεγονός δεν το γνωρίζουν οι γονείς τους. Σε γενικές γραμμές, ενώ μπορεί να λεχθεί ότι τα παιδιά βλέπουν θετικά το διαδίκτυο (90% πιστεύουν αλήθεια ότι «υπάρχουν πολλά πράγματα στο διαδίκτυο που είναι καλά για τα παιδιά της ηλικίας μου»), η συνολική αντίληψη υποστηρίζει τις αρνητικές πτυχές του Διαδικτύου πράγμα που απαιτεί μεγάλη προσοχή από τους υπεύθυνους χάραξης πολιτικής της «Ασφάλειας Διαδικτύου». Με δεδομένο ότι το διαδίκτυο είναι πολύγλωσσο, απαιτείται εθνική πρωτοβουλία σε όλη την Ευρώπη.